PATVIRTINTA

Mažeikių r. Židikų Marijos Pečkauskaitės

gimnazijos direktoriaus 2017-02-28

įsakymu Nr. V1-42

**Mažeikių r. Židikų Marijos Pečkauskaitės gimnazijos**

**psichologo asistento Pareigybės aprašymas**

**I. PAREIGYBĖ**

1. Mažeikių r. Židikų Marijos Pečkauskaitės gimnazijos psichologo asistentas yra priskiriamas specialistų grupei.

2. Pareigybės lygis: psichologo asistentas priskiriamas A lygio pareigybei.

3. Pareigybės paskirtis: gimnazijos psichologo asistentas padeda spręsti mokinio psichologines ir ugdymosi problemas bendradarbiaudamas su mokinio tėvais (globėjais, rūpintojais) ir mokytojais

4. Gimnazijos psichologo asistentas gali dirbti tik kuruojamas turinčio psichologo kvalifikaciją specialisto.

5. Pavaldumas: psichologo asistentas pavaldus direktoriui.

6. Gimnazijos psichologo asistentas dirba vadovaudamasis Lietuvos Respublikos įstatymais, Lietuvos Respublikos švietimo ir mokslo ministro įsakymais, gimnazijos nuostatais, gimnazijos darbo tvarkos taisyklėmis bei pareigybės aprašymu.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

7. Psichologo asistentas turi atitikti šiuos reikalavimus:

7.1. psichologijos bakalauro laipsnis arba psichologijos magistro laipsnis;

7.2. gebėjimas inicijuoti ir dalyvauti įgyvendinant gimnazijos bendruomenei aktualias psichologinių problemų prevencijos priemones;

7.3. gebėjimas bendradarbiauti su mokytoju, specialiuoju pedagogu, logopedu, socialiniu pedagogu, kitais specialistais ir mokinių tėvais (globėjais, rūpintojais) bei dirbti su jais komandoje, sprendžiant mokinio problemas.

**III. ŠIAS PAREIGAS EINANČIO DARBUOTOJO FUNKCIJOS**

8. Psichologo asistentas vykdo tokias funkcijas:

8.1. bendradarbiauja su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais numatant ugdymo tikslų ir uždavinių pasiekimo būdus;

8.2. inicijuoja, rengia ir įgyvendina psichologinių problemų prevencijos programas, padedančias išvengti psichologinių ir ugdymo problemų bei veiksmingiau ugdyti psichologinių ir ugdymo problemų turinčius mokinius;

8.3. dalyvauja formuojant teigiamą gimnazijos bendruomenės požiūrį į psichologinių, asmenybės ir ugdymo problemų turinčius mokinius bei jų ugdymą kartu su bendraamžiais;

8.4. šviečia gimnazijos bendruomenę mokinių bendravimo, mokymosi motyvacijos, adaptacijos gimnazijoje problemų sprendimo, psichologinių krizių įveikimo ir pan. klausimais;

8.5. veda psichologijos pamokas;

8.6. veda mokinių socialinių įgūdžių ugdymo grupes;

8.7. atlieka aktualius gimnazijoje grupinius tyrimus atsižvelgdamas į gimnazijos bendruomenės poreikius;

8.8. tvarko ir pildo savo darbo dokumentus;

8.9. derina su gimnazijos direktoriumi bei mokytojų taryba metinės veiklos prioritetus ir pagal juos rengia savo veiklos programą mokslo metams;

8.10. planuoja atliekamų darbų kiekį (krūvį) pagal savo turimų etatinių valandų gimnazijoje skaičių ir derina jį su gimnazijos administracija;

8.11. prevencinių programų, paskaitų rengimo, profesinės kvalifikacijos tobulinimo vietą ir laiką derina su gimnazijos administracija.

**IV. MOKINIŲ SAUGUMO UŽTIKRINIMAS**

9. Įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10. Įtaręs, ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV. ATSAKOMYBĖ**

11. Psichologo asistentas atsako už:

11.1. kokybišką savo funkcijų vykdymą;

11.2. korektišką gautų duomenų panaudojimą;

11.3. turimos informacijos konfidencialumą;

11.4. teisingą darbo laiko naudojimą;

11.5. darbo drausmės pažeidimus;

11.6. žalą, padarytą gimnazijai dėl savo kaltės ar neatsargumo;

11.7. darbuotojų saugos ir sveikatos, gaisrinės saugos, apsaugos nuo elektros, higienos reikalavimų vykdymą.

12. Psichologo asistentas už savo pareigų netinkamą vykdymą atsako darbo ir oividaus tvarkos taisyklių ir Lietuvos Respublikos įstatymų nustatyta tvarka.

13. Psichologo asistentas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| Susipažinau ir sutinku: |
| (parašas) |
|  |
| (vardas, pavardė) |
|  |
| (data) |